Vojcehs Novickis

Vojcehs Novickis (; dzimis  Bjalistokā) ir poļu vieglatlēts, vesera metējs. Viņš ir  čempions un  bronzas medaļas ieguvējs, trīskārtējs Eiropas čempions, Pasaules čempionāta medaļnieks.

 Karjera 
Pirmo starptautisko čempionātu pieredzi Novickis guva 2011. gadā Eiropas U-23 čempionātā Ostravā, kur ar 72,20 metrus tālu raidījumu izcīnīja piekto vietu. Divus gadus vēlāk viņš piedalījās vasaras universiādē Kazaņā un arī tur bija piektais.

2015. gadā pirmo reizi piedalījās Pasaules čempionātā Pekinā un izcīnīja bronzas medaļu, raidot veseri 78,55 metrus tālu. 2016. gada Eiropas čempionātā Amsterdamā arī ieguva bronzu. Tajā pašā gadā debitēja olimpiskajās spēlēs, kas notika Riodežaneiro, un arī izcīnīja bronzas godalgu. 2017. gadā pirmo reizi kļuva par Polijas čempionu, pārspējot Pavelu Fajdeku.  2017. gada Pasaules čempionātā Londonā vēlreiz ieguva bronzu.

2018. gada Eiropas čempionātā Berlīnē izcīnīja savu pirmo nozīmīgāko titulu, kļūstot par Eiropas čempionu un iegūstot zelta medaļu. 2019. gada Pasaules čempionātā Dohā ar 77,69 metrus tālu metienu sākotnēji ierindojās 4. vietā, bet Polijas delegācija iesniedza protestu, ka tiesneši nebija ievērojuši trešās vietas ieguvēja Bences Halāsa izkāpšanu ārpus apļa. Novickim tika piešķirta bronza, bet arī Halāss varēja saglabāt savu medaļu.

, kas norisinājās 2021. gada augustā Tokijā, kļuva par olimpisko čempionu, sasniedzot jaunu personisko rekordu — 82,52 metri.

2022. gada Pasaules čempionātā ASV pilsētā Jūdžīnā saņēma sudraba godalgu, piekāpjoties tikai savam tautietim Pavelam Fajdekam. Tajā pašā gadā Eiropas čempionātā Minhenē otro reizi kļuva par Eiropas čempionu. 2023. gada Pasaules čempionātā Budapeštā ieņēma otro vietu aiz kanādieša Ītana Kacberga un ieguva sudraba medaļu.

2024. gada Eiropas čempionātā Romā trešo reizi kļuva par Eiropas čempionu, nodrošinot uzvaru pēdējā mēģinājumā ar rezultātu 80,95 m.  Parīzē ieņēma 7. vietu.

 Sasniegumi 
2011Eiropas U-23 čempionāts5.72,20 m2013Universiāde5.75,32 m2015Pasaules čempionāts3.78,55 m2016Eiropas čempionāts3.77,53 mOlimpiskās spēles3.77,73 m2017Pasaules čempionāts3.78,03 m2018Eiropas čempionāts1.80,12 m2019Pasaules čempionāts3.77,69 m2021Olimpiskās spēles1.82,52 m2022Pasaules čempionāts2.81,03 mEiropas čempionāts1.82,00 m2023Pasaules čempionāts2.81,02 m2024Eiropas čempionāts1.80,95 mOlimpiskās spēles7.77,42 m

 Personiskie rekordi 
 Vesera mešanā — 82,52 m (, Tokija).

 Atsauces 

 Ārējās saites 

Kategorija:1989. gadā dzimušie
Kategorija:Podlases vojevodistē dzimušie
Kategorija:Polijas vieglatlēti
Kategorija:Vesera metēji
Kategorija:2016. gada vasaras olimpisko spēļu dalībnieki
Kategorija:2020. gada vasaras olimpisko spēļu dalībnieki
Kategorija:Polijas olimpiskie bronzas medaļnieki
Kategorija:Olimpiskie bronzas medaļnieki vieglatlētikā
Kategorija:Polijas olimpiskie zelta medaļnieki
Kategorija:Olimpiskie zelta medaļnieki vieglatlētikā
Kategorija:2024. gada vasaras olimpisko spēļu dalībnieki